|  |  |  |
| --- | --- | --- |
| **Tantárgy neve:** A tehetség fejlődéslélektani alapjai | **Kódja:**  LMP\_TF102K2 | **Kreditszáma:**  2 |
| A tanóra típusa és száma: előadás 8 | | |
| A számonkérés módja: kollokvium | | |
| A tantárgy tantervi helye (hányadik félév): **…** | | |
| Előtanulmányi feltételek *(ha vannak)*:**-** | | |
| **Tantárgyleírás**: | | |
| **Kompetenciák:** 1, 4, 5:   * A tanulói személyiség fejlesztése * A tanulók műveltségnek, készségeinek és képességeinek fejlesztése a tudás felhasználásával * Az egész életen át tartó tanulást megalapozó kompetenciák fejlesztése   ***Tudás***   * A gyermeki, serdülőkori, és ifjúkori fejlődésre, az egész életen át tartó emberi fejlődésre vonatkozó tudás a tehetség területén * Alkalmazható tudás a tanulói teljesítményekre ható biológiai, pszichológiai, tényezőkről * A tanulói tudás különböző formáinak, szerveződésének, a fogalomrendszerek, készségek, és képességek fejlődési törvényszerűségeinek az ismerete * Széleskörű tudás a tehetség fejlődéslélektani vonatkozásairól   ***Attitűdök/nézetek***   * Képes a tanulók egyéni sajátosságait figyelembe venni, tiszteletben tartja a tanulók személyiségét, családok nevelési szokásait, törekvéseit, támaszkodik az ezekben fellehető értékekre   ***Képességek***   * Képes a tanulási egységek céljainak megfelelő, a különböző adottságokkal, képességekkel, előzetes tudással rendelkező tanulók életkorának, érdeklődésének megfelelő módszerek megválasztására, eljárások tervezésére, alkalmazására * Képes a tanulók fejlődésének szakszerű nyomon követésére * A tehetség fejlődési törvényszerűségeit figyelembe véve tanítási programok, egységek, órák tervezésére   **Cél:**  A tantárgy célja, hogy a hallgatók a fejlődéslélektan oldaláról is áttekintést nyerhessenek a tehetség, a tehetséges gyermek jellemzőiről, a tehetség megmutatkozásáról a különböző fejlődéslélektani szakaszokban. Ismerjék a különböző fejlődési modelleket és ezeknek a tehetség fejlődésére vonatkozó aspektusait. Áttekintsék a tehetséges gyermekek fejlődésére vonatkozó fontosabb kutatási megközelítéseket. Legyenek tisztában a különböző tehetségtípusok (matematikai, zenei, képzőművészeti, sport, stb,) fejlődéslélektani vonatkozásaival. Ismerjék a tehetséges gyerekek esetleges fejlődési problémáit.  **Tartalom:**  A fejlődés fogalma, a fontosabb fejlődési elméletek (biológiai, környezetorientált, pszichodinamikai, interakcionalista) és ezeknek a tehetséges gyerekek fejlődésére vonatkozó aspektusai. A tehetséges gyermekek fejlődésére vonatkozó fontosabb kutatási megközelítések (vonásorientált, kognitív, teljesítményorientált, szociokulturális – pszichoszociális). A különböző fejlődéslélektani korszakok jelentőség, a tehetség jeleit, megmutatkozását a különböző fejlődéslélektani szakaszokban (kisgyerekkor, óvodáskor, kisiskoláskor, prepubertás, serdülőkor, ifjúkor). A különböző tehetségterületek (matematikai, zenei, képzőművészeti, sport, nyelvi stb.) megmutatkozását, jellemzőit a különböző fejlődéslélektani korszakokban. A tehetséges gyerekek esetleges fejlődési problémái (agresszió, alulteljesítés, disszinkrónia stb.). Az életkori sajátosságok szerepére a tehetség felismerésében és gondozásában.  **Módszerek:** Előadás, forráselemzés  **Követelmények a tantárgy teljesítésének feltételei:** Szakirodalom feldolgozása, 1 zárthelyi dolgozat megírása | | |
| **Irodalom** | | |
| **Kötelező olvasmányok**:   * Balogh László-Herskovits Mária-Tóth-László (szerk.): A tehetségfejlesztés pszichológiája. KLTE, Debrecen, 1998. 83-128. old * Franz J. Mönks-Alphons M. P. Knoers: Fejlődéslélektan. Fitt Image Ego School Kiadó, Szentendre, 1998. 60-69., 89-125., 132-184., 198-226. old. * Gyarmathy Éva: A tehetség. Háttere és gondozásának gyakorlata. ELTE Eötvös kiadó, Budapest. 2007. 18 -27. old. * Buda Mariann: Óriás leszel? A tehetséges gyermek. Dinasztia Tk. Bp.2001   **Ajánlott irodalom**:   * Bloom, B. S. (ed.): Developing talent in young people. Ballentine, New York   Cole és Cole: Fejlődéslélektan. Osiris Kiadó, Budapest, 1997. | | |
| **Tantárgy felelőse:** Dr. Estefánné Dr. Varga Magdolna főiskolai tanár Ph.D. | | |
| **Tantárgy oktatásába bevont oktató(k):** Dr. Estefáné Dr. Varga Magdolna Ph.D.**,** főiskolai tanár Dr.Taskó Tünde PhD., főiskolai docens | | |